มาเที่ยวหัวหินพัก Escape Hua Hin โรงแรมรีโนเวทใหม่โดยแสนสิริ เดิมคือ คาซ่า เดลมาเร่ นั่นเอง ห้องอาหารนี้เป็นห้องอาหารหลักทานมื้ออื่นก็ได้นะคะ ตกแต่งโทนสีแดง ขาว และดำ เก๋ๆ ด้วย ธีมทะเลแบบว่ามีปะการังโชว์ไว้ในตู้สีขาว  มาดูมื้อเช้าที่ห้องอาหารว่ามีอะไรให้ทานบ้างไปดูกัน ต้มเลือดหมูร้อนๆ ข้าวต้มทะเล ข้าวเหนียวหมูปิ้ง ข้าวผัด เส้นสปาเก็ตตี้ผัด อาหารเช้าแบบอเมริกันก็ขนมปัง ไข่ดาว แฮม ไลน์สลัด โยเกิร์ต เบเกอรี่นิดหน่อย และผลไม้ เครื่องดื่มมีน้ำผลไม้ 4-5 อย่าง และชา กาแฟ นมสด ปกติค่ะ โดยรวมคุณภาพอาหารดี รสชาติดี แต่โดยส่วนตัวคิดว่าความหลากหลายน้อยไปนิดนะคะเมื่อเทียบกับราคาเข้าพักวันเสาร์ค่ะ